Source: https://realitateadeoradea.net/a-6-a-semifinala-de-cupa-romaniei/
Timestamp: 2019-04-21 00:56:16+00:00

Document:
A 6-a semifinală de Cupa României - Realitatea de Oradea
Acasă Sport A 6-a semifinală de Cupa României
CSM CSU Oradea va participa la turneul final al Cupei României la baschet masculin – ediția 2018/19. Evenimentul se va desfășura la BT Arena din Cluj-Napoca, în 17-18 aprilie anul curent.
Roș-albaștrii se află la cel de-al 6-lea turneu final de Cupa României din istorie. Prima apariție s-a consemnat în urmă cu șapte ani, la București. Ulterior, CSM-ul a avansat la faza finală a competiției în 2014, la Ploiești.
Participarea la turneul final din acest an este a 4-a consecutivă, întrucât orădenii s-au calificat la Final Four-ul din 2016, pe care l-au găzduit, respectiv la Final Eight-ul din 2017, la Sibiu, respectiv 2018, la Sfântu Gheorghe. De notat că în 2017 și 2018, CSM CSU Oradea s-a calificat la turneul fina, de opt echipe, din oficiu, întrucât a reprezentat România în cupele europene.
Indiferent de formatul turneului final (de patru sau opt echipe), CSM CSU Oradea se află la cea de-a 6-a prezență în semifinale. Trecem în revistă rezultatele înregistrate de roș-albaștri în penultimul act al Cupei României la precedentele cinci apariții:
2012, vs BC Timișoara, scor 74-77
2014, vs BCM U Pitești, scor 86-84 (după prelungiri)
2016, vs Dinamo București, scor 88-71
2017, vs BC Mureș, scor 71-81
2018, vs CSM Steaua EximBank București, scor 71-65
Bilanțul CSM CSU Oradea în penultimul act al Cupei României este de trei victorii și două înfrângeri. Observăm că de fiecare dată formația roș-albastră a întâlnit alt adversar în semifinalele competiției. La a 6-a prezență în semifinale, oponent este o altă echipă, U-BT Cluj-Napoca. Va fi pentru prima dată ca CSM-ul să se dueleze cu gazda turneului final, indiferent de faza competiției.
În schimb, bilanțul general al CSM CSU Oradea în meciurile disputate la turneele finale de Cupa României este de 6 victorii și 5 înfrângeri.
Articolul precedentSe închide circulația rutieră pe câteva artere din zona centrală, în vederea pregătirii manifestărilor din 20 Aprilie
Articolul următorComuna Tinca, județul Bihor, un exemplu de bune practici pentru atragerea fondurilor europene
Echipa de polo CSM Oradea se deplasează la Arad

References: CSM 
 CSM 
 CSM 
 CSM 
 CSM 
 CSM 
 CSM